Generated Narrative: Composition FK60041-COMP Language: fi Profiles: Composition (ePI), https://gravitatehealth.eu/fhir/nordic-epi-ig/StructureDefinition/Nordic-ePI-Composition-PIL identifier: https://pharmaca.fi/documentId/60041 status: Final type: 100000155538 date: 2023-07-11 10:42:00+0000 author: Identifier: https://gravitatehealth.eu/organization/Pharmaca Health Intelligence Oy title: VENTOLINE DISKUS inhalaatiojauhe, annosteltu 200 mikrog/annos Generated Narrative: Binary #6e7f69cf-5e08-4c0f-a773-4c9e26db2035 contentType: image/png data: (base64 data - 89,224 base64 chars) Generated Narrative: Binary #972ce19e-4557-4d3a-a6e8-0a4d733ee3d9 contentType: image/png data: (base64 data - 7,568 base64 chars) Generated Narrative: Binary #df860570-d353-49e2-9375-5a06109a1b9c contentType: image/png data: (base64 data - 7,076 base64 chars) Generated Narrative: Binary #fc5095a2-bef6-4a03-849e-4761702a7cf5 contentType: image/png data: (base64 data - 6,188 base64 chars) Generated Narrative: Binary #40ec9fd9-4ff7-4e2c-9ed3-bbc2e65a7fd9 contentType: image/png data: (base64 data - 6,668 base64 chars)
VENTOLINE DISKUS inhalaatiojauhe, annosteltu 200 mikrog/annos
Ventoline Diskus 200 mikrog/annos inhalaatiojauhe, annosteltu salbutamolisulfaatti
Yleisiä ohjeita Lue tämä pakkausseloste huolellisesti, ennen kuin aloitat lääkkeen käyttämisen, sillä se sisältää sinulle tärkeitä tietoja. Säilytä tämä pakkausseloste. Voit tarvita sitä myöhemmin. Jos sinulla on kysyttävää, käänny lääkärin tai apteekkihenkilökunnan puoleen. Tämä lääke on määrätty vain sinulle eikä sitä pidä antaa muiden käyttöön. Se voi aiheuttaa haittaa muille, vaikka heillä olisikin samanlaiset oireet kuin sinulla. Jos havaitset haittavaikutuksia, kerro niistä lääkärille tai apteekkihenkilökunnalle. Tämä koskee myös sellaisia mahdollisia haittavaikutuksia, joita ei ole mainittu tässä pakkausselosteessa. Ks. kohta Mahdolliset haittavaikutukset.
Tässä pakkausselosteessa kerrotaan Mitä Ventoline Diskus on ja mihin sitä käytetään Mitä sinun on tiedettävä, ennen kuin käytät Ventoline Diskusta Miten Ventoline Diskusta käytetään Mahdolliset haittavaikutukset Ventoline Diskuksen säilyttäminen Pakkauksen sisältö ja muuta tietoa
Mitä valmiste on ja mihin sitä käytetään
Mitä valmiste on ja mihin sitä käytetään Ventoline Diskuksen vaikuttava aine, salbutamoli, vähentää keuhkoputkien seinämien lihasjännitystä ja avartaa keuhkoputkia, jolloin hengitys helpottuu. Ventoline Diskusta käytetään akuuttien astmakohtausten ja muiden hengityselinsairauksien hoitoon sekä rasitusastman ehkäisyyn. Ventoline Diskus on tarkoitettu aikuisille, nuorille ja yli 4-vuotiaille lapsille.
Mitä sinun on tiedettävä ennen valmisteen käyttöä
Mitä sinun on tiedettävä ennen valmisteen käyttöä Älä käytä Ventoline Diskusta jos olet allerginen salbutamolille tai laktoosimonohydraatille tai laktoosimonohydraatin sisältämälle maitovalkuaiselle (ks. kohta Mitä sinun on tiedettävä ennen valmisteen käyttöä ”Ventoline Diskus sisältää laktoosia”). Varoitukset ja varotoimet Keskustele lääkärin kanssa ennen kuin käytät Ventoline Diskusta, jos sinulla on tai on ollut sydänsairaus, rytmihäiriöitä tai rintakipua tai sinulla on todettu kilpirauhasen liikatoimintaa tai veresi kaliumarvot ovat alhaiset. Jos astmaoireesi lisääntyvät tai Ventoline-hoidon teho heikkenee, ota heti yhteys lääkäriin. Muut lääkevalmisteet ja Ventoline Diskus Kerro lääkärille tai apteekkihenkilökunnalle, jos parhaillaan käytät, olet äskettäin käyttänyt tai saatat käyttää muita lääkkeitä. Eräiden muiden lääkeaineiden samanaikainen käyttö saattaa vaikuttaa Ventoline Diskus -hoidon tehoon. Keskustele sen vuoksi lääkärin kanssa, ennen kuin otat muita lääkkeitä yhtä aikaa Ventoline Diskuksen kanssa. Joillakin verenpainelääkkeillä (beetasalpaajat) saattaa olla Ventoline Diskuksen tehoa heikentävä vaikutus. Raskaus ja imetys Jos olet raskaana tai imetät, epäilet olevasi raskaana tai jos suunnittelet lapsen hankkimista, kysy lääkäriltä neuvoa ennen tämän lääkkeen käyttöä. On todennäköistä, että salbutamoli erittyy äidinmaitoon. Kysy sen vuoksi neuvoa lääkäriltä, ennen kuin imetät lastasi Ventoline Diskus -hoidon aikana. Ajaminen ja koneiden käyttö Ventoline Diskus ei vaikuta suorituskykyysi liikenteessä eikä kykyysi käyttää koneita. Ventoline Diskus sisältää laktoosia Älä käytä tätä lääkettä, jos olet allerginen laktoosimonohydraatille tai laktoosimonohydraatin sisältämälle maitovalkuaiselle. Sen sijaan tavallisesta laktoosi-intoleranssista kärsiville Ventoline Diskuksen sisältämä laktoosimäärä (enintään 12,5 mg yhdestä annoksesta) ei yleensä aiheuta ongelmia.
Miten valmistetta käytetään Käytä tätä lääkettä juuri siten kuin lääkäri on määrännyt tai apteekkihenkilökunta on neuvonut. Tarkista ohjeet lääkäriltä tai apteekista, jos olet epävarma. Ventoline Diskusta käytetään yleensä oireenmukaisesti eikä jatkuvana, jokapäiväisenä hoitona. Tavallinen annostus aikuisille, nuorille ja yli 4‑vuotiaille lapsille on tällöin yksi annos tarvittaessa korkeintaan neljä kertaa päivässä. Lääkäri määrää kuitenkin sinulle sopivan yksilöllisen annostuksen. Noudata aina lääkärin määräämiä annostusohjeita. Älä ylitä sinulle tai lapsellesi määrättyä annostusta. Lääkkeen annoksen ja annostelutiheyden muuttamisesta on aina keskusteltava lääkärin kanssa. Tarkista annostus lääkäriltä tai apteekkihenkilökunnalta, mikäli olet epävarma. Lääke on tarkoitettu käytettäväksi vain sisäänhengitettynä eli inhaloituna, ja sen vaikutus alkaa nopeasti. Inhalaatiojauheen käytössä oikea inhalaatiotekniikka on tärkeä, jotta lääkkeestä saataisiin paras mahdollinen hyöty. Ventoline Diskus -laitteen käyttöohje on jäljempänä. Jos sinusta tuntuu, että Ventoline Diskus -inhalaatiojauheen vaikutus on liian voimakas tai liian heikko, kerro asiasta lääkärille tai apteekkihenkilökunnalle. Diskus-inhalaatiolaitteen käyttöohje Lue käyttöohje läpi huolellisesti, ennen kuin käytät Diskus‑inhalaatiolaitetta. Noudata siinä annettuja neuvoja ja ohjeita. Diskus on suljettuna, kun otat sen kotelosta. Diskus sisältää 60 yksilöllisesti suojattua lääkeannosta jauhemuodossa. Annoslaskin ilmoittaa, kuinka monta annosta on jäljellä. Luvut 5–0 on merkitty PUNAISELLA varoitukseksi siitä, että Diskus tyhjenee pian. 1. Avaa Diskus Pidä Diskusta kuvan osoittamalla tavalla ja työnnä peukalonsijaa nuolen suuntaan niin pitkälle kuin mahdollista. 2. Saata Diskus käyttövalmiiksi Pidä Diskusta siten, että suukappale on itseesi päin. Työnnä annosvipua itsestäsi poispäin niin pitkälle kuin mahdollista, kunnes kuulet naksahduksen (’klik’). Diskus on nyt valmis käytettäväksi. Joka kerta, kun annosvipua työnnetään, annos vapautuu inhaloitavaksi. Tämä näkyy annoslaskurilla. Älä leiki annosvivulla, sillä tällöin annokset menevät hukkaan. 3. Inhaloi (hengitä sisään) Lue tämä kohta huolellisesti ennen kuin aloitat annoksen inhaloimisen. Pidä Diskus poissa suun edestä ja hengitä ulos niin pitkään kuin vaivatta pystyt. Älä hengitä Diskukseen. Aseta Diskus huulillesi ja sulje huulet suukappaleen ympärille. Hengitä sisään tasaisesti ja syvään Diskuksen kautta, älä nenän kautta. Ota Diskus pois suusta. Pidätä hengitystä noin 10 sekuntia tai niin pitkään kuin mahdollista. Hengitä hitaasti ulos. 4. Sulje Diskus Sulje Diskus työntämällä peukalonsijaa itseesi päin niin pitkälle kuin mahdollista. Kun kuulet naksahduksen, Diskus on suljettu. Annosvipu on nyt palannut alkuasentoonsa. Diskus on valmis käytettäväksi uudelleen. Jos otat kaksi inhalaatiota, sulje Diskus ja toista vaiheet 1-4. Muista Pidä Diskus kuivana. Pidä Diskus suljettuna silloin, kun et käytä sitä. Älä koskaan hengitä ulos Diskuksen kautta. Työnnä annosvipua ainoastaan silloin, kun olet valmis inhaloimaan (hengittämään sisään). Diskusta ei tarvitse puhdistaa. Jos otat enemmän Ventoline Diskusta kuin sinun pitäisi Jos olet ottanut liian suuren lääkeannoksen tai vaikkapa lapsi on ottanut lääkettä vahingossa, ota aina yhteyttä lääkäriin, sairaalaan tai Myrkytystietokeskukseen (puh. 0800 147 111) riskien arvioimiseksi ja lisäohjeiden saamiseksi. Jos sinulla on kysymyksiä tämän lääkkeen käytöstä, käänny lääkärin tai apteekkihenkilökunnan puoleen.
Mahdolliset haittavaikutukset Kuten kaikki lääkkeet, tämäkin lääke voi aiheuttaa haittavaikutuksia. Kaikki eivät kuitenkaan niitä saa. Tavanomaisessa käytössä Ventoline Diskus ei yleensä aiheuta haittavaikutuksia. Ota heti yhteyttä lääkäriin ja lopeta tämän lääkkeen käyttö, jos sinulla ilmenee seuraavia oireita: jos hengityksesi vaikeutuu tai alkaa vinkua heti lääkkeenoton jälkeen (paradoksinen bronkospasmi). Jos saatavillasi on toinen nopeavaikutteinen astmalääke, kokeile sitä mahdollisimman pian. jos lääke aiheuttaa sinulle yliherkkyysreaktioita, kuten silmien, kasvojen, huulten ja suunielun turvotusta, ihottumaa, keuhkoputkien supistelua, matalaa verenpainetta tai pyörtymistä. Yleiset haittavaikutukset (yli 1 potilaalla sadasta): vapina, päänsärky sydämen tiheälyöntisyys. Melko harvinaiset haittavaikutukset (alle 1 potilaalla sadasta): sydämentykytys suun ja kurkun ärsytys lihaskouristelu. Harvinaiset haittavaikutukset (alle 1 potilaalla tuhannesta): veren pieni kaliumarvo ääreisverisuonten laajeneminen. Hyvin harvinaiset haittavaikutukset (alle 1 potilaalla kymmenestätuhannesta): yliherkkyysreaktioita, kuten silmien, kasvojen, huulten ja suunielun turvotus, ihottumaa, keuhkoputkien supistelu, matala verenpaine tai pyörtyminen yliaktiivisuus sydämen rytmihäiriöt hengityksen vinkuna lääkkeen käytön jälkeen (paradoksinen bronkospasmi). Tuntematon (tiedot saatu kliinisen käytön haittavaikutusraporteista, minkä vuoksi yleisyyttä ei tunneta) rintakipu. Kerro lääkärille, jos sinulla on tällaisia oireita käyttäessäsi salbutamolia. Älä kuitenkaan lopeta lääkkeen käyttöä kysymättä neuvoa lääkäriltä. Haittavaikutuksista ilmoittaminen Jos havaitset haittavaikutuksia, kerro niistä lääkärille tai apteekkihenkilökunnalle. Tämä koskee myös sellaisia mahdollisia haittavaikutuksia, joita ei ole mainittu tässä pakkausselosteessa. Voit ilmoittaa haittavaikutuksista myös suoraan (ks. yhteystiedot alla). Ilmoittamalla haittavaikutuksista voit auttaa saamaan enemmän tietoa tämän lääkevalmisteen turvallisuudesta. www-sivusto: www.fimea.fi Lääkealan turvallisuus- ja kehittämiskeskus Fimea Lääkkeiden haittavaikutusrekisteri PL 55 00034 FIMEA
Valmisteen säilyttäminen Säilytä alle 30 °C. Herkkä valolle. Ei saa jäätyä. Älä käytä tätä lääkettä pakkauksessa mainitun viimeisen käyttöpäivämäärän jälkeen. Viimeinen käyttöpäivämäärä tarkoittaa kuukauden viimeistä päivää. Ei lasten ulottuville eikä näkyville. Lääkkeitä ei pidä heittää viemäriin eikä hävittää talousjätteiden mukana. Kysy käyttämättömien lääkkeiden hävittämisestä apteekista. Näin menetellen suojelet luontoa.
Pakkauksen sisältö ja muuta tietoa Mitä Ventoline Diskus sisältää Vaikuttava aine on salbutamolisulfaatti. Sitä on yhdessä annoksessa määrä, joka vastaa 200 mikrogrammaa salbutamolia. Muu aine on laktoosimonohydraatti (sisältää maitovalkuaista). Lääkevalmisteen kuvaus ja pakkauskoko Pakkauksessa on sininen Diskus-inhalaatiolaite, joka sisältää 60 yksittäispakattua inhalaatiojauheannosta. Myyntiluvan haltija ja valmistaja Myyntiluvan haltija GlaxoSmithKline Oy Porkkalankatu 20 A 00180 Helsinki puh. 010 303 030 Valmistaja Glaxo Wellcome Production, Evreux, Ranska Tämä pakkausseloste on tarkistettu viimeksi 1.5.2023 GSK-konserni omistaa tavaramerkin, tai se on lisensoitu GSK-konsernille. ©2023 GSK-konserni tai sen lisenssinantaja.
Tekstin muuttamispäivämäärä 01.05.2023
Generated Narrative: MedicinalProductDefinition COPD-MPD-14 Profiles: MedicinalProductDefinition (ePI), https://gravitatehealth.eu/fhir/nordic-epi-ig/StructureDefinition/Nordic-ePI-MedicinalProductDefinition identifier: http://legemiddelverket.no/FEST/LegemiddelMerkevareID/ID_5D69BDAB-E103-4E77-85FD-537ECBFE76A0 Names - ProductName * Ventoline inh pulv, disp 0,2 mg/dose
Generated Narrative: PackagedProductDefinition COPD-PPD-19 Profiles: PackagedProductDefinition (ePI), https://gravitatehealth.eu/fhir/nordic-epi-ig/StructureDefinition/Nordic-ePI-PackagedProductDefinition identifier: http://legemiddelverket.no/FEST/LegemiddelPakningID/ID_DD4714E2-ABB5-43B4-92EA-846A03EEF3B5, https://farmalogg.no/varenummer/124347, https://pharmaca.fi/vnr/124347 name: Ventoline inh pulv, disp 0,2 mg/dose packageFor: MedicinalProductDefinition: identifier = http://legemiddelverket.no/FEST/LegemiddelMerkevareID#ID_5D69BDAB-E103-4E77-85FD-537ECBFE76A0